Η **Ρίγκαν Σκοτ** (αγγλ.: Regan Elizabeth Hood Scott, 10 Αυγούστου 1983, Λαφαγιέτ, Λουιζιάνα, Η.Π.Α.) είναι Αμερικανίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία.

Καριέρα
-------

Η Ρίγκαν Σκοτ ξεκίνησε επίσημα να παίζει βόλεϊ το 2001 σε ηλικία 18 ετών, στην ομάδα του Πανεπιστημίου της Λουιζιάνας, που με την επωνυμία Τάιγκερς μετείχε στην Κατηγορία Ι της Εθνικής Πανεπιστημιακής Αθλητικής Ομοσπονδίας (NCAA) των Ηνωμένων Πολιτειών Αμερικής. Το 2005 υπογράφει το πρώτο της επαγγελματικό συμβόλαιο στην ισπανική ομάδα Ίκαρος της Πάλμας (τωρινή "Κλαμπ 15-15"), που αγωνιζόταν στο 3ο επίπεδο της ισπανικής πετοσφαίρισης. Εκτοτε αναδεικνύεται σε μια "γυρολόγο" των παγκόσμιων γηπέδων, αφού έχει αγωνιστεί και στις 3 πετοσφαιρικές ηπείρους, με μέγιστη όμως παραμονή σε ομάδα τις δύο περιόδους, στη ΑΣΠΤΤ Μυλούζ (2009-11) και στην Ίλμπανκ Άγκυρας (2013-15).  

Μετά τον Ίκαρο αγωνίζεται κατά σειρά το 2006-07 στην ολλανδική ΝΤΟΚ της πόλης Ντουίνγκελο (πριν δημιουργηθεί εθνική κατηγορία στην Ολλανδία), στην ισπανική Αλμπαθέτε (4η θέση στο Πρωτθλημα Ισπανίας 2007-08), στη γαλλική Ολυμπίκ της πόλης Τερβίλ-Φλοράνζ (10η στο πρωτάθλημα Γαλλίας 2008-09), για να καταλήξει το 2009 στη ισχυρή γαλλική ΑΣΠΤΤ Μυλούζ. Στα δύο χρόνια που έμεινε στην ομάδα της Μυλούζης κατέκτησε δυο δεύτερες θέσεις στο Πρωτάθλημα Γαλλίας καθώς και το Ασημένιο μετάλλιο στο Κύπελλο Γαλλίας το 2010.  

Η περίοδος 2011-12 τη βρίσκει στη Β.K. Μπακού της ομώνυμης πρωτεύουσας του Αζερμπαϊτζάν, με την οποία κατακτά το Ασημένιο μετάλλιο στο Κύπελλο Θριάμβου εκείνης της περιόδου και ακολουθεί η Δυναμό Βουκουρεστίου, με την οποία κατακτά τη 2η θέση τόσο στο Πρωτάθλημα όσο και στο Κϋπελλο Ρουμανίας. Ακολουθούν δύο χρονιές στην τουρκική Ίλμπανκ Άγκυρας, χωρίς κάποια ιδιαίτερη διάκριση, για να έρθει το πρώτο της πρωτάθλημα το 2015, όταν αγωνίστηκε για δύο μήνες (Απρίλιος-Μάιος) με τις Κρεολές (Κριόγιας) από το Κάγκουας του Πουέρτο Ρίκο.  

Την ίδια χρονιά επανέρχεται στην Τουρκία και αγωνίζεται στο Πρωτάθλμα της περοόδου 2015-16 με τα χρώματα της Σαριγιέρ Κωνσταντινούπολης (7η θέση), αλλά η νέα περίοδος τη βρίσκει για 6 μήνες στην πολωνική ΜΚΣ Ντομπρόβα-Γκορνίτσα της ομώνυμης πόλης, ενώ τον Ιανουάριο του 2017 αναχωρεί για την Περταμίνα Ένερτζι της Τζακάρτας. Για την περίοδο 2017-18 ξαναπηγαίνει στην Τουρκία, αυτή τη φορά για την Ανακέντ της Σαμψούντας (2ο επίπεδο), τον Μάιο του 2018 δοκιμαζει την τύχη της στην ιταλική Σαβίνο Ντελ Μπένε της πόλης Σκάντιτσι (1ο επίπεδο), όπου όμως δεν αγωνίζεται ως βασική. Εκεί την ανακαλύπτει ο Ολυμπιακός Πειραιώς και την φέρνει στην Ελλάδα τον Ιανουάριο του 2019 ως αντικαταστάτρια της Άλισον Μέιφιλντ στη θέση της ακραίας. Με τις ερυθρόλευκες η Ρίγκαν Σκοτ κατέκτησε τόσο το Κύπελλο, όσο και το Πρωτάθλημα Ελλάδας της περιόδου 2018-19.

Διεθνής καριέρα
---------------

Το 2011 συμμετείχε με την εθνική των Ην. Πολιτειών στους Παναμερικανικούς Αγώνες, στους οποίους κατέκτησε με την ομάδα της το Χάλκινο μετάλλιο. Οι συμμετοχές της στην εθνική ομάδα συνεχίστηκαν και στο Παγκόσμιο Γκραν-Πρι του 2013, στο οποίο οι Ην. Πολιτείες κατέλαβαν την 6η θέση. Το 2014 κατέκτησε με την εθνική ομάδα της πατρίδας της το Ασημένιο μετάλλιο στο Παναμερικανικό Κύπελλο.

Διεθνείς Τίτλοι - Διακρίσεις
----------------------------

* 2 ! **2η θεση**: Παναμερικανικό Κύπελλο: 2014
* 3 ! **3η θεση**: Παναμερικανικοί Αγώνες: 2011

Συλλογικοί τίτλοι - Διακρίσεις
------------------------------

### Διεθνείς διοργανώσεις

**Ευρωπαϊκό Κύπελλο Θριάμβου (Τσάλεντζ Καπ)**

* 2 ! **2η θεση**: 2012 (Β.K. Μπακού)

### Εθνικά Πρωταθλήματα

**1 Πρωτάθλημα Πουέρτο Ρίκο**: 2015 (Κρεολές Κάγκουας)

**1 Πρωτάθλημα Ελλάδας**

* 2018-19 (Ολυμπιακός Πειραιώς)

**Πρωτάθλημα Γαλλίας**: 2η Θεση 2009-10, 2010-11 (ΑΣΠΤΤ Μυλούζ)

**Πρωτάθλημα Ρουμανίας**: 2η Θεση 2012-13 (Δυναμό Βουκουρεστίου)

### Εθνικά Κύπελλα

**1 Κύπελλo Ελλάδας**

* 2019 (Ολυμπιακός Πειραιώς)
	+ **2η Θεση**: Κύπελλο Γαλλίας 2010 (ΑΣΠΤΤ Μυλούζ)
	+ **2η Θεση**: Κύπελλο Ρουμανίας 2013 (Δυναμό Βουκουρεστίου)

Ατομικές διακρίσεις
-------------------

* Πρωτάθλημα Ελλάδας 2018-19: Πολυτιμότερη Παίκτρια (MVP) 12ης αγωνιστικής

Παραπομπές
----------

1. ↑  Η Σκοτ στις Κρεολές www.elnuevodia.com (Ισπανικά)
2. ↑  Για έξι μήνες στη ΜΚΣ Ντομπρόβα-Γκορνίτσα www.elnuevodia.com (Πολωνικά)
3. ↑  Συμβόλαιο με τον Ολυμπιακό - Στοιχεία καριέρας www.olympiacossfp.gr
4. ↑  Βόλεϊ στους Παναμερικανικούς Αγώνες 2011 Αρχειοθετήθηκε 2017-10-21 στο Wayback Machine. www.volleywood.net (Αγγλικά)
5. ↑  Παναμερικανικό Κύπελλο 2014[*νεκρός σύνδεσμος*] www.revolvy.com (Αγγλικά)
6. ↑  Πολυτιμότερη Παίκτρια (M.V.P.) 12ης αγωνιστικής 2018-19 Αρχειοθετήθηκε 2019-10-17 στο Wayback Machine. www.volleyball.gr

Εξωτερικοί σύνδεσμοι - Πηγές
----------------------------

* Ρίγκαν Σκοτ: Ατομικά στοιχεία - Ομάδες - Διακρίσεις women.volleybox.net
* Στοιχεία καριέρας στην Πανεπιστημιακή και στην Εθνική ομάδα www.teamusa.org/usa (Αγγλικά)
* Ρίγκσν Σκοτ - Παρουσίαση στη σελίδα της FIVB www.fivb.org
* Αθλητικό βιογραφικό από το Πανεπιστήμιο Λουιζιάνας Αρχειοθετήθηκε 2018-11-06 στο Wayback Machine. www.lsusports.net (Αγγλικά)

|  |  |  |  |  |
| --- | --- | --- | --- | --- |
| 

| π • σ • ε
Πετοσφαιρίστριες Ολυμπιακού Σ.Φ. Πειραιώς περιόδου 2022-23 |
| --- |
|  |
| 
**1** Γιώτα  · **2** Εμμανουηλίδου  · **3** Κοσμά  · **5** Γουίντερς  · **7** Λαμπρούση  · **8** Αντωνακάκη  · **9** Τοντάι  · **10** Σάλας   · **11** Τσιτσιγιάννη  · **12** Κούμπουρα  · **14** Χριστοδούλου   · **15** Καράρο  · **16** Γενιτσαρίδη  · **17** Ζαφειρίου  Προπονητής: Λορέντσο Μιτσέλι |  |

 |